OpenLLM-France/wikimedia huggingface dataset:
# Felipa Enriqueta de Hohenlohe-Langenburg

Felipa Enriqueta de Hohenlohe-Langenburg (en alemany Philippine Henriette von Hohenlohe-Langenburg) va néixer a Langenburg (Alemanya) el 19 de novembre de 1679 i va morir a Bergzabern el 14 de gener de 1751. Era filla del comte Enric Frederic de Hohenlohe-Langenburg (1625-1699) i de Juliana Dorotea de Castell-Remlingen (1640-1706).

## Matrimoni i fills

El 25 d'abril de 1699 es va casar a Saarbrücken amb Lluís de Nassau Saarbrücken (1663-1713), fill de Gustau Adolf de Nassau-Saarbrücken (1632-1677) i d'Elionor Clara de Hohenlohe-Neuenstein (1632-1709). El matrimoni va tenir vuit fills:
* Elise (1700-1712)
* Elionor Dorotea (1701-1702)
* Enriqueta (1702-1769)
* Carolina (1704-1774), casada amb Cristià III de Zweibrucken-Birkenfeld (1674-1735).
* Lluisa Enriqueta (1705-1766), casada amb el príncep Frederic Carles de Stolberg-Gedern (1693-1767).
* Elionor (1707-1769) casada amb Lluís de Hohenlohe-Langenburg (1696-1765).
* Lluís (1709-1710)
* Cristina (1711-1712)

## Referències

* ↑ «Person Page». [Consulta: 22 gener 2021].
# Estadi Råsunda

L'Estadi Råsunda fou un estadi de futbol de la ciutat de Solna, a Suècia.
Va ser inaugurat el 17 de maig de 1937 amb el partit AIK vs Malmö FF (4–0) amb Axel Nilsson marcant el primer gol a l'estadi. Va ser seu de la Copa del Món de Futbol de 1958. La seva capacitat era de 36.608 espectadors. Va ser clausurat el 2012 i demolit un any més tard.

## Referències

* ↑ aftonbladet.se
* ↑ «World Cup 1958». rsssf.com. [Consulta: 1r febrer 2022].
* ↑ www.aik.se Arxivat 2007-06-23 a Wayback Machine.
# Estadi Universitari Rei Saüd

L'Estadi Universitari Rei Saüd o Estadi de la Universitat Rei Saüd (en àrab: ملعب جامعة الملك سعود) (conegut també com a Al-Awwal Park per raons comercials) es un estadi multiusos situat a la ciutat de Riad, capital de l'Aràbia Saudita. L'estadi està situat a l'interior del campus de la Universitat Rei Saüd.
El setembre de 2020, la Saudi Media Company va guanyar els drets de gestió per operar l'estadi i va canviar-li el nom. El 26 d'octubre de 2020, SMC va signar un acord amb l'Al Nassr FC de la Lliga Professional Saudita perquè l'estadi es converteixi en la seva seu.
Originalment l'estadi va ser utilitzat pel club Al-Hilal Saudi Football Club per a diputar-hi els partits de la Lliga Premier Saudí i de la Lliga de Campions d'Àsia.
El 12 d'octubre del 2018, l'estadi va albergar el seu primer partit amistós a nivell de seleccions, entre el local Aràbia Saudita i la selecció del Brasil, amb victòria dels vistants per 0-2, amb gols de Gabriel Jesus i Alex Sandro.
El 22 de desembre de 2019, va tenir lloc a l'estadi la Supercopa d'Itàlia 2019 entre la SS Lazio i la Juventus de Torí, amb triomf del primer per 3-1.
Entre el 9 i el 14 de gener de 2024, va tenir lloc a l'estadi la Supercopa d'Espanya 2024.

## Referències

* ↑ «Saudi Arabia: KSU Stadium changes name and will undergo a serious facelift». stadiumdb.com.
* ↑ «King Saud University Stadium». stadiumdb.com.
* ↑ «Arabia Saudí vs BrasilLa 'canarinha' ganó 0-2 a Arabia Saudí con goles de Gabriel Jesus y Alex Sandro». www.marca.com.
* ↑ «La Lazio derrota a la Juventus y se proclama campeona de la Supercopa». www.marca.com.

## Enllaços externs

* Fitxa a Soccerway
# Estadi Vero Boquete de San Lázaro

L'Estadi Municipal Vero Boquete de San Lázaro, conegut anteriorment com a Estadi Multiusos de San Lázaro, és un camp de futbol de la ciutat de Santiago de Compostel·la, a Galícia. És propietat de l'Ajuntament de la ciutat i és on hi disputa els seus partits com a local el SD Compostela. Porta el nom de la futbolista compostel·lana Vero Boquete.
A les seves instal·lacions tenen les seves seus la Direcció General per a l'Esport de la Xunta de Galícia, el departament d'Esports de l'Ajuntament de Santiago, la Delegació local de futbol, la Federació Gallega de Bàsquet, la Federació Gallega de Caça, l'Escuderia Compostela, el Comité local d'àrbitres de futbol i el Moto Club Compostela.

## Característiques

Els treballs de construcció del Multiusos de San Lázaro van començar el 1991, a l'extraradi de la ciutat. L'estadi té forma ovalada i la teulada de color terracota, dissenyat per suportar una possible ampliació amb una segona graderia pel costat oest. El camp està rodejat per una pista d'atletisme de 400 metres de longitud. La major part dels aficionats disposen de seients individuals i tots ells estan sota cobert.
La inauguració de l'estadi es va celebrar el 24 de juny de 1993, amb un torneig a quatre entre Deportivo de la Corunya, CD Tenerife, CA River Plate i São Paulo FC. El primer partit el van jugar el Dépor i el River Plate, marcant Bebeto el primer gol.
El 29 de desembre de 2005 es va disputar a San Lázaro un dels partits nadalencs de la selecció de futbol de Galícia, que va guanyar per 3-2 a la selecció d'Uruguai.
El 8 de novembre de 2018 l'Ajuntament de Santiago de Compostel·la va aprovar el canvi de nom de l'estadi en homenatge a Vero Boquete, una de les millors futbolistes de la ciutat.

## Referències

* 1 2 3 «Instalaciones» (en castellà i gallec). SD Compostela.
* ↑ «3-2: Galicia se impuso a Uruguay en el San Lázaro» (en castellà). ABC de Sevilla.
* ↑ «El estadio municipal de Santiago pasa a llamarse Vero Boquete» (en castellà). La Vanguardia.

## Enllaços externs

* Informació sobre l'estadi a la plana de l'Ajuntament
* Plana oficial del SD Compostela
# Estadi Universitario (UANL)

L'Estadi Universitario, conegut com El Volcán, és un estadi de futbol de la ciutat de San Nicolás de los Garza, Nuevo León, a Mèxic. Pertany a la Universidad Autónoma de Nuevo León.
Va ser inaugurat el 30 de maig de 1967 i va ser seu de la Copa del Món de Futbol de 1986. Té una capacitat per a 42.000 espectadors. És la seu del club Tigres UANL.

## Referències

* ↑ «Estadio Universitario». www.tigres.com.mx. Arxivat de l'original el de juny 16, 2018. [Consulta: March 8, 2012].
* ↑ «World Cup 1986». rsssf.com. [Consulta: 1r febrer 2022].
* ↑ «Mexico - CF Tigres de la Universidad Autónoma de Nuevo León - Results, fixtures, squad, statistics, photos, videos and news - Soccerway».
* ↑ «Historia del Estadio». www.tigres.com.mx. Arxivat de l'original el de juliol 16, 2018. [Consulta: March 8, 2012].
# Chris Ackerman

Christopher George "Chris" Ackerman (16 de maig, de 1978) és un actor estatunidenc.
Chris va créixer a Nova Jersey i es va traslladar a Califòrnia. Va fer el paper del dolent Tatoo a Elektra (2005). Tatoo és un dels quatre assassins ninja de Kirigi. Abans de fer d'actor, Chris feia de model amb campanyes per companyies com Levis, DKNY, Diesel and Nautica, entre d'altres.
# FDC

FDC té els següents significats:
* Federació de la Democràcia Cristiana, partit polític històric d'Espanya
* Front Democràtic de Cabinda, moviment polític activista de Cabinda (Angola)
* Fòrum pel Diàleg a Cabinda, moviment polític de Cabinda (Angola)
* Foment Deportiu Cassanenc, club poliesportiu de Cassà de la Selva (Gironès)
* Cèl·lula dendrítica fol·licular (del seu nom en anglès Follicular Dendritic Cell), cèl·lula del sistema immunitari que es troba als ganglis limfàtics
* Controlador de disquet (del seu nom en anglès Floppy Disk Controller), circuit que permet la comunicació entre la UCP i la unitat de disc flexible
# Campamento

Campamento és un barri de Madrid integrat en el districte de Latina. Té una superfície de 918,87 hectàrees i una població de 20.860 habitants (2009). Limita a l'est amb els barris d'Aluche, Las Águilas i Cuatro Vientos, separat d'ells pel Passeig d'Extremadura (A-5), al nord amb la Casa de Campo i Pozuelo de Alarcón, al sud amb Leganés i a l'oest amb Alcorcón. El nom del barri es deu a la presència de casernes militars, avui dia abandonades iy en procés de recalificació com a terreny urbanitzable (Operació Campamento).
El barri està urbanitzat en menys del 50%, i les seves barriades s'estenen de forma lineal al marge esquerre de l'Autovia d'Extremadura. Està dividit en barriades com la Dehesa del Príncipe, la Colonia Gran Capitán o la barriada formada entre l'A-5 i la carretera de Boadilla del Monte, la zona més antiga.
El barri es troba sobre uns terrenys de l'era quaternària, formant un gran esglaó sobre un estrat de l'era terciària. Travessa el barri el rierol Meaques, afluent del riu Manzanares, que després de travessar el barri banya la Casa de Campo.

## Transports
### Rodalies Madrid

Encara que està dins del barri veí de Cuatro Vientos, l'estació homònima de la línia C-5 té un accés dins de la Dehesa del Príncipe.

### Metro de Madrid

Malgrat el nom, l'estació de Campamento es troba en realitat dins del barri d'Aluche, si bé està al costat del Passeig d'Extremadura, límit del barri.
Des de 2002 el barri té servei de metro dins del mateix amb la línia , amb les estacions de Colonia Jardín, Aviación Española (des de 2006) i Cuatro Vientos.

## Referències

* ↑ Notícia sobre l'Operació Campamento
* ↑ Ortofoto del districte de Latina i mapes del districte i barris

## Enllaços externs

* Estadística del districte Latina
* Ortofoto de Latina i mapes del districte i els seus barris, amb les seccions censals Arxivat 2011-10-27 a Wayback Machine.
* Azsociació Veïns de Campamento Arxivat 2014-01-19 a Wayback Machine.
Viccionari
# Vinogràdovka (Primórie)

* Per a altres significats, vegeu «Vinogràdovka».
Vinogràdovka (en rus: Виноградовка) és un poble del krai de Primórie, a l'Extrem Orient de Rússia, que en el cens del 2010 tenia 412 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Expedició 50

L'Expedició 50 va ser la 50a estada de llarga durada a l'Estació Espacial Internacional.
Robert S. Kimbrough, Andrei Borisenko i Sergey Ryzhikov van ser transferits de l'Expedició 49. L'expedició 50 va començar a partir de la sortida de la Soiuz MS-01 el 28 d'octubre de 2016 i es va concloure a partir de la sortida de la Soiuz MS-02 el 10 d'abril de 2017. La tripulació de la Soiuz MS-03 van ser transferits a l'Expedició 51.
Després del llançament de la Soiuz MS-03, Peggy Whitson, a l'edat de 56 anys, es va convertir en la dona més vella que va volar a l'espai. En prendre el comandament de l'Expedició 51 el 10 d'abril de 2017, també es va convertir en la primera dona a comandar dues expedicions de l'EEI (després de l'Expedició 16 el 2007–2008). La Soiuz MS-03 va atracar a l'Estació Espacial Internacional el 19 de novembre de 2016, que va pujar el nombre total de persones a l'estació a 6.

## Tripulació

| Posició | Primera Part (Octubre a novembre de 2016) | Segona Part (Novembre de 2016 a abril de 2017) |
| Comandant | Robert S. Kimbrough, NASA Segon vol espacial | Robert S. Kimbrough, NASA Segon vol espacial |
| Enginyer del vol 1 | Sergey Ryzhikov, RSA Primer vol espacial | Sergey Ryzhikov, RSA Primer vol espacial |
| Enginyer del vol 2 | Andrei Borisenko, RSA Segon vol espacial | Andrei Borisenko, RSA Segon vol espacial |
| Enginyer del vol 3 | | Peggy Whitson, NASA Tercer vol espacial |
| Enginyer del vol 4 | | Oleg Novitskiy, RSA Segon vol espacial |
| Enginyer del vol 5 | | Thomas Pesquet, ESA Primer vol espacial |

## Referències

* ↑ «'Golden' expedition: 50th commander takes charge of space station». collectspace.com, 28-10-2016.
* ↑ «NASA's Peggy Whitson Becomes Oldest Woman in Space - ABC News». Abcnews.go.com.
* ↑ Chiara Palazzo Associated Press. «Nasa veteran Peggy Whitson becomes the oldest woman in space as she blasts off for ISS». Telegraph.co.uk. [Consulta: 19 novembre 2016].
* ↑ «Welcome Aboard! New Arrivals Make Six Expedition 50 Crew Members | Space Station». Arxivat de l'original el 2016-11-25.

## Enllaços externs

* Pàgina de la NASA sobre les Expedicions a l'Estació Espacial
# FNF

FNF té els següents significats:
* Federació Nicaragüenca de Futbol, òrgan rector del futbol a Nicaragua
* Federació Nigerina de Futbol, òrgan rector del futbol al Níger
* Federació Navarresa de Futbol, òrgan rector del futbol a Navarra
* Federació Nord-rio-grandenca de Futbol, òrgan rector del futbol a Rio Grande do Norte (Brasil)
* Festival Nacional de Cinema del Marroc (del seu nom en francès Festival National du Film), festival de cinema del Marroc
* Fundació Friedrich Naumann (del seu nom en anglès Friedrich Naumann Foundation), fundació alemanya en favor del liberalisme
* Friday Night Funkin', videojoc de ritme desenvolupat a Newgrounds
# Falange Española Independiente

Falange Española Independiente (FEI) és un partit polític constituït el 23 de febrer de 1977 per antics membres de Falange Española i del Frente de Estudiantes Sindicalistas. Els dies 27 i 28 d'octubre de 1979 va celebrar el seu I Congrés Nacional, però el 1980 pateix una escissió de membres que es passen al Movimiento Falangista de España. El 6 de març de 1986, després d'una conferència de Diego Márquez a la Facultat de Dret de la Universitat Complutense de Madrid, en la qual coincideix amb Sigfredo Hillers, FEI s'integra novament a Falange Española de las JONS. No obstant això, al no ser donada de baixa oficialment, alguns caps disconformes amb la mesura seguiran cap endavant amb l'organització, i es presentaran, entre d'altres, a les eleccions al Parlament d'Andalusia de 1994, amb resultats escassos.
Al febrer de 2001 el Triumvirat Nacional de l'organització, davant la forta contestació interna que demanava l'ingrés definitiu en FE de las JONS, decideix expulsar els militants disconformes. L'organització basca s'escindeix i amb ella arrossega a militants del País Valencià, Galícia, Castella-La Manxa i Madrid que constituïxen la Falange Basca, que s'integra, a continuació, en FE-La Falange. El juny de 2003 es produïx una nova escissió a FEI i el queda es divideix en dos grups, un liderat per Miguel Ángel Gimeno i Norberto Pico que es queda amb la seu oficial i s'integra en la Falange Española, i el grup liderat pels germans Jesús i Gema Carballo que es queda amb les sigles oficials i pràcticament desapareix.
# Falana

Falana o Falanna (en llatí Phalana o Phalanna, en grec antic Φάλαννα) era una ciutat de Perrèbia a Tessàlia, a la riba esquerra del Peneu, i al sud-oest de Gonnos.
Estrabó diu que la ciutat d'Orte que Homer menciona a la Ilíada és aquesta ciutat de Falana, però a les llistes que dona Plini el Vell són dues ciutats diferents.
La tradició deia que el seu nom hauria derivat d'una filla de Tiro, la filla de Salmoneu, rei de l'Èlide, com recull Esteve de Bizanci. Èfor de Cumes l'anomena Falannos i Hecateu diu que el seu nom era Hippia. Titus Livi explica que va ser una ciutat molt disputada a la Tercera Guerra Macedònica, entre la República Romana i Perseu de Macedònia.
Correspon probablement a la moderna Karadjóli, on queden restes d'una antiga ciutat sobre un turó.

## Referències

* ↑ Smith, William (ed.). «Phalanna». Dictionary of Greek and Roman Geography (1854). [Consulta: 1r gener 2021].
# Febre de venjança

Febre de venjança (Gun Fury) és un western americà dirigit per Raoul Walsh el 1953 i doblat al català.

## Argument

Ben Warren, vell militar, marxa a buscar la seva promesa Jennifer per portar-la a Califòrnia on desitgen establir-se. La seva diligència és atacada per dos homes emmascarats que maten Warren, s'apoderen de dues bosses d'or i agafen Jennifer.

## Repartiment

* Rock Hudson: Ben Warren
* Donna Reed: Jennifer Balland
* Philip Carey: Frank Slayton
* Roberta Haynes: Estella Morales
* Leo Gordon: Tom Jess Burgess
* Lee Marvin: Blinky
* Neville Brand: Brazos
* Ray Thomas: Doc
* Phil Rawlins: Jim Morse
* Forrest Lewis: Weatherby

## Referències

* ↑ esadir.cat. Febre de venjança. esadir.cat.
* ↑ «Gun Fury». The New York Times.
# Felip l'Ardit

Felip l'Ardit és el nom dels següents personatges:
* Felip III de França (1245-1285)
* Felip II de Borgonya (1342-1404)
# Ferran Martínez Ruiz

Ferran Martínez Ruiz (València, 9 de maig de 1988) és un economista i polític valencià, un dels impulsors de Podem al País Valencià.Ha estat senador per la coalició A la valenciana arran de les eleccions generals espanyoles de 2016 i diputat a les Corts Valencianes en la X Legislatura (2019-2023).

## Galeria

* Entrevista a Ferran Martínez de desembre de 2015 (La Represa).

## Referències

* ↑ ¿Quién está detrás de Podemos en la Comunidad Valenciana? notícia a El Mundo del 21 de setembre de 2014
* ↑ Fitxa del Senat
* ↑ «Fitxa del diputat/ada | Corts Valencianes». [Consulta: 6 desembre 2023].
# Clerodendrum trichotomum

Clerodendrum trichotomum (arbre del destí) és una espècie de planta amb flor dins el gènere Clerodendrum. És considerada o bé una lamiàcia o bé una verbenàcia. És una planta nativa de la Xina, Corea, Taiwan, Japó, i Índia.
És un arbust gran que pot arribar a fer 6 m d'alt. Les fulles fan olor de cacauet quan s'estrenyen. Les flors són flairoses amb els pètals blancs i amb un calze que es torna vermell quan madura. Els fruits són drupes primer blancs que són de color blau fosc brillant quan maduren.
És una planta ornamental que requereix una posició protegida. La varietat C. trichotomum var. fargesii (Farges' harlequin glorybower) ha guanyat el premi de la Royal Horticultural Society, Award of Garden Merit.

## Referències

* ↑ Clerodendrum trichotomum. Germplasm Resources Information Network (GRIN).
* ↑ RHS A-Z Encyclopedia of Garden Plants. United Kingdom: Dorling Kindersley, 2008, p. 1136. ISBN 1405332964.
* ↑ Clerodendrum trichotomum var. fargesii. Royal Horticultural Society.

## Bibliografia

* Hillier, J. and A. J. Coombes. The Hillier Manual of Trees and Shrubs. David & Charles. 2007.
# Fresnes-au-Mont

Fresnes-au-Mont és un municipi francès situat al departament del Mosa i a la regió del Gran Est. L'any 2007 tenia 137 habitants.

## Demografia
### Població

El 2007 la població de fet de Fresnes-au-Mont era de 137 persones. Hi havia 57 famílies, de les quals 15 eren unipersonals (15 dones vivint soles i 15 dones vivint soles), 19 parelles sense fills i 23 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 71 habitatges, 55 eren l'habitatge principal de la família, 12 eren segones residències i 4 estaven desocupats. Tots els 71 habitatges eren cases. Dels 55 habitatges principals, 53 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia una cambra, 3 en tenien tres, 12 en tenien quatre i 39 en tenien cinc o més. 47 habitatges disposaven pel capbaix d'una plaça de pàrquing. A 18 habitatges hi havia un automòbil i a 32 n'hi havia dos o més.

## Economia

El 2007 la població en edat de treballar era de 89 persones, 66 eren actives i 23 eren inactives. De les 66 persones actives 62 estaven ocupades (30 homes i 32 dones) i 4 estaven aturades (4 homes). De les 23 persones inactives 13 estaven jubilades, 4 estaven estudiant i 6 estaven classificades com a «altres inactius».

### Ingressos

El 2009 a Fresnes-au-Mont hi havia 57 unitats fiscals que integraven 150 persones, la mediana anual d'ingressos fiscals per persona era de 19.978 €.

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Fresnes-au-Mont a l'INSEE.
* Évolution et structure de la population Fitxa amb el detall de dades de Fresnes-au-Mont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gai Corneli Ceteg (cònsol)

Gai Corneli Ceteg (en llatí: Gaius Cornelius L. f. M. n. Cethegus) va ser un magistrat romà del segle ii aC.
Va ser edil i després procònsol a Hispània l'any 200 aC i el 199 aC va ser elegit edil curul i va celebrar uns jocs de gran magnificència. Elegit cònsol el 197 aC, va derrotar els ínsubres i cenomans en una batalla vora el riu Minci en la qual fou capturat el cartaginès Amílcar. i va obtenir els honors del triomf. El 194 aC va ser censor juntament amb Sext Eli Pet, i va fer un lustrum. A finals d'any va ser comissionat junt amb Escipió Africà i Minuci Rufus, per fer de mitjancer entre Masinissa I i Cartago.

## Referències

* ↑ «2. C. Cornelius L.F.M.N. Cethegus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
* ↑ Livi, Titus. Ab Urbe Condita, p. XXXII, 30.
# Gamarús del Chaco

El gamarús del Chaco (Strix chacoensis) és una espècie d'ocell de la família dels estrígids (Strigidae). Habita la zona del Gran Chaco, al nord de l'Argentina, oest del Paraguai i zona limítrofa de Bolívia. El seu estat de conservació es considera gairebé amenaçat.

## Referències

* ↑ «Gamarús del Chaco». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 263. ISBN 978-84-16728-37-4.
* ↑ BirdLife International. «Chaco Owl. Strix chacoensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 17 febrer 2023].
# Gamarús de l'Himàlaia

El gamarús de l'Himàlaia (Strix nivicolum) és una espècie d'ocell de la família dels estrígids (Strigidae). Habita els boscos des de l'Himàlaia fins Àsia oriental i Taiwan. El seu estat de conservació es considera de risc mínim.

## Taxonomia

Era considerat coespecífic del gamarús eurasiàtic. Actualment és considerat una espècie de ple dret seguint els treballs de Rasmussen et Anderton 2005 S'han descrit tres subespècies:
* S. n. nivicolum (Blyth, 1845). Des del nord-est de l'Índia i Nepal fins al sud-est de la Xina, Myanmar i el Vietnam
* S. n. yamadae Yamashina, 1936. De Taiwan.
* S. n. ma (Clark, AH, 1907). Del nord-est de la Xina i Corea.

## Referències

* ↑ «Gamarús de l'Himàlaia». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 262. ISBN 978-84-16728-37-4.
* ↑ BirdLife International. «Himalayan Owl. Strix nivicolum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
* ↑ P.C. Rasmussen i J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.
# Gamarús de collar

El gamarús de collar (Pulsatrix melanota) és una espècie d'ocell de la família dels estrígids (Strigidae). Habita la selva humida per l'est dels Andes, al sud-est de Colòmbia, est del Perú i oest de Bolívia. El seu estat de conservació es considera de risc mínim.

## Referències

* ↑ «Gamarús de collar». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 262. ISBN 978-84-16728-37-4.
* ↑ BirdLife International. «Band-bellied Owl. Pulsatrix melanota» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 17 febrer 2023].